Ισορροπίες στον αστερισμό του Οδυσσέα- Αποκάλυψη την ΆνοιξηΟ κύβος ερρίφθη. Μπορεί να είναι μία νέα πολιτική κίνηση, μπορεί να είναι ένα κίνημα, μπορεί να είναι μια πλατφόρμα ή μια πρωτοβουλία. Το δεδομένο είναι ότι από τα μέσα περίπου της Άνοιξης, ο Οδυσσέας Μιχαηλίδης θα δηλώσει παρών στα πολιτικά δρώμενα του τόπου μέσω μίας εξαγγελίας, έχοντας δίπλα του ανθρώπους από διάφορους χώρους, όπως ακαδημαϊκούς, τεχνοκράτες αλλά και πολιτικούς. Δεν έχει όμως ακόμα ξεκαθαρίσει ποια θα είναι η τελική του εκδοχή, ποια η δομή του και ποια η ονομασία του.